എനിക്കും അല്ലിക്കും സുപ്രിയ്ക്കും സുഹൃത്തിനെകാള് അപ്പുറമാണ് ദുല്ഖര് പൃഥ്വിരാജ് മലയാളികളുടെ പ്രിയപ്പെട്ട താരകുടുംബമാണ് മമ്മൂട്ടിയുടേത്. മമ്മൂട്ടിയും മകന് ദുല്ഖര് സല്മാനും സിനിമകളില് നിറഞ്ഞ് നില്ക്കുകയാണ്. മലയാളത്തിന് പുറമെ തമിഴിലും ഹിന്ദിയിലും ദുല്ഖര് ഈ കാലയിളവില് തിളങ്ങി കഴിഞ്ഞു .ഇപ്പോള് വാപ്പച്ചിയും മകനും ഒന്നിച്ചെത്തുന്ന ചിത്രത്തിനായി കാത്തിരിക്കുകയാണ് ആരാധകര്. സോഷ്യല് മീഡിയയില് സജീവമാണ് താരം, സമൂഹമാധ്യമങ്ങളില് പങ്കു വയ്ക്കുന്ന പോസ്റ്റുകളിലൂടെ കുഞ്ഞു മറിയത്തോടുള്ള ദുല്ഖറിന്റെ ഇഷ്ടം നമ്മള് കാണുന്നതാണ്. അത്തരം ചിത്രങ്ങള് ആരാധകരുടെ സ്നേഹവും ശ്രദ്ധയും പിടിച്ചു പറ്റാറുമുണ്ട്. 2012ല് സെക്കന്ഡ് ഷോ എന്ന ചിത്രത്തിലൂടെ സിനിമയിലെത്തിയ നടന്റെ 35ാം ജന്മദിനമാണ് ഇന്ന്. നിരവധി ഹിറ്റുകളുടെ കൂട്ടുകാരന് ദുല്ഖറിന് പിറന്നാള് ആശംസകളുമായി എത്തിയിരിക്കുകയാണ് സിനിമാലോകം. പൃഥ്വിരാജ്, ഉണ്ണിമുകുന്ദന്, ജയസൂര്യ, നസ്രിയ തുടങ്ങി നിരവധി താരങ്ങള് രാവിലെ തന്നെ ദുല്ഖറിന് ആശംസകള് നേരുന്നു. എനിക്കും അല്ലിക്കും സുപ്രിയ്ക്കും സുഹൃത്തിനെ കാള് അപ്പുറമാണ് ദുല്ഖര് എന്നാണ് പൃഥ്വിരാജ് പറയുന്നത്. ഏറ്റവും കൂളായതും മനോഹരവുമായ വ്യക്തിത്വത്തമുള്ള ആളുമാണ്. നിങ്ങള് അര്ഹിക്കുന്നതാണ് ഓരോ വിജയവും എന്നും ദുല്ഖര് എഴുതുന്നു. സിനിമയോട് എത്ര പാഷണേറ്റാണ് നിങ്ങള് എന്ന് എനിക്ക് അറിയാം. ബിഗ് എം സര്നേയിം ആയി എത്ര അഭിമാനത്തോടെയാണ് നിങ്ങള് എടുക്കുന്നത്. കുടുംബവും നമ്മുടെ കൊച്ചു പെണ്കുട്ടികളും എല്ലാം ഒരുമിച്ചാണ് വളരുന്നത്. ഒരുപാട് സ്നേഹം ദുല്ഖര് എന്നാണ് പൃഥ്വിരാജ് എഴുതിയിരിക്കുന്നത്. ഉസ്താദ് ഹോട്ടല്,ബാംഗ്ലൂര് ഡെയ്സ്,വിക്രമാദിത്യന്, കമ്മട്ടിപ്പാടം, ചാര്ളി, മഹാനടി തുടങ്ങി നിരവധി ഹിറ്റ് ചിത്രങ്ങളുടെ ഭാഗമായ നടന് കുറുപ്പ് റിലീസിനായി കാത്തിരിക്കുകയാണ്.